section_heading: Svojstva i upotreba
paragraph_text: Svojstva legiranih materijala rezultat su ukupnog utjecaja prisutnih sastojaka na mikrostrukturu, pa se povoljan odnos svojstava materijala, kao što su tvrdoća i elastičnost, može postići tek primjenom prikladne mješavine elemenata. Osim za legiranje i uklanjanje nepoželjnih sastojaka čelika i lijevanog željeza, feroslitine se mogu upotrijebiti i za redukciju metalotermijom, npr. s pomoću feroslitine koja uz željezo sadrži silicij, kalcij i magnezij.<ref> Hrvatska enciklopedija, natuknica: feroslitine (ferolegure), www.enciklopedija.hr, pristupljeno 17. svibnja 2017.